ທ່ານ ເຊເລັນສກີ ຈະເຮັດໃຫ້ປະຊາທິປະໄຕ ກັບຄືນມາດີຂຶ້ນ ອີກຄັ້ງບໍ?
ເຊເລັນສກີ ເປັນແຮງບັນດານໃຈໃຫ້ກັບຜູ້ຄົນ, ແລະທ່ານກໍໄດ້ສະແດງໃຫ້ພວກເຮົາເຫັນວ່າ ຄວາມເປັນຜູ້ນໍາທີ່ດີ, ຜູ້ນໍາທີ່ກ້າຫານ ແລະເປັນຜູ້ທີ່ມີຄວາມກ້ານັ້ນ ແມ່ນແກ່ນແທ້ຂອງຄຸນຄ່າທີ່ມີຄວາມໝາຍສໍາຄັນ.
ການຮຸກຮານຕໍ່ ຢູເຄຣນ ໄດ້ຜັກດັນໃຫ້ປະທານາທິບໍດີ ໂວໂລດີເມຍ ເຊເລັນສກີ ກາຍເປັນຈຸດສົນໃຈ ເຖິງແມ່ນຫຼາຍຄົນມອງວ່າ ອະດີດນັກສະແດງແລະດາລາຕະລົກຜູ້ນີ້ ເປັນຄົນທີ່ບໍ່ມີຄຸນຄ່າຫຼາຍ, ທ່ານຊໍ້າພັດໄດ້ລຸກຢືນຂຶ້ນໃນໂອ ກາດແບບນີ້, ເຮັດໃຫ້ເປັນທີ່ສົນໃຈ ຂອງຜູ້ຄົນໃນທົ່ວໂລກ ເມື່ອທ່ານໄດ້ປະຕິ ເສດຕໍ່ຂໍ້ສະເໜີຂອງສະຫະລັດ ໃນການອົບພະຍົບໜີອອກຈາກຂົງເຂດທີ່ມີຄວາມຂັດແຍ້ງ, ຕາມການລາຍງານ ທ່ານໄດ້ກ່າວວ່າ “ການຕໍ່ສູ້ຢູ່ທີ່ນີ້, ຂ້າພະເຈົ້າຕ້ອງການອາວຸດຕໍ່ສູ້ ບໍ່ແມ່ນພະຫະນະໃນການເດີນທາງ ” “ຂ້າພະເຈົ້າຄິດວ່າ ນັ້ນມັນຈະກາຍມາເປັນປະຫວັດສາດ,” ທ່ານເຄັນເນັດທ໌ ເດັກເລວາ (Kenneth Dekleva), ພະນັກງານອະວຸໂສຂອງມູນນິທິຈອຣຈ໌ທາວ ສໍາລັບຄວາມສໍາພັນ ສະຫະລັດ-ຈີນ ກ່າວ “ຫຼັງຈາກສອງປີແຫ່ງການລະບາດຄັ້ງໃຫຍ່ຂອງພະຍາດຢູ່ໃນທົ່ວໂລກ ທີ່ພວກເຮົາໄດ້ເຫັນຄວາມລົ້ມແຫຼວໃນການເປັນຜູ້ນໍາ, ທັງໃນສັງຄົມຜະເດັດການ ແລະສັງຄົມປະຊາທິປະໄຕຢູ່ໃນໝູ່ປະເທດຕາເວັນຕົກ, ເຊເລັນສກີ ຄືລົມຫາຍໃຈຂອງອາກາດທີ່ບໍລິສຸດ ເຊເລັນສກີ ເປັນແຮງບັນດານໃຈໃຫ້ກັບຜູ້ຄົນ, ແລະທ່ານກໍໄດ້ສະແດງໃຫ້ພວກເຮົາເຫັນວ່າ ຄວາມເປັນຜູ້ນໍາທີ່ດີ, ຜູ້ນໍາທີ່ກ້າຫານ ແລະເປັນຜູ້ທີ່ມີຄວາມກ້ານັ້ນ ແມ່ນແກ່ນແທ້ຂອງຄຸນຄ່າທີ່ມີຄວາມໝາຍສໍາຄັນ ” ແທນທີ່ທ່ານຈະໄປຊອກຫາບ່ອນລີ້ຊ່ອນໂຕເອງ, ທ່ານ ເຊເລັນສກີ ຊໍ້າພັດຍັງຄົງປາກົດໂຕໃຫ້ເຫັນ ໂດຍອອກມາທາງສື່ສັງຄົມອອນລາຍ ແລະພາບວີດີໂອທີ່ເຜີຍແຜ່ອອກມາໂດຍຜູ້ຊ່ວຍຂອງທ່ານ ນັບຕັ້ງແຕ່ ຣັດເຊຍ ເຂົ້າມາຮຸກຮານ ຢູເຄຣນ ໃນວັນທີ 24 ກຸມພາ ຜ່ານມານີ້ ອີງຕາມການກ່າວຂອງ ທ່ານໄມໂຄລ ເບລກ (Michael Blake), ສາດສະ ດາຈານທາງດ້ານປັດຊະຍາ, ນະໂຍບາຍທາງສາທາລະນະ ແລະລັດຖະບານ ແຫ່ງມະຫາວິທະຍາໄລວໍຊິງຕັນ ວ່າ ບັນດາຜູ້ນໍາເພດຊາຍ ມັກຈະສ້າງຄວາມເຂັ້ມແຂງ, ຄວາມເປັນຜູ້ຊາຍ ແລະຄວາມຮູ້ສຶກໃນການເປັນຜູ້ນໍາ “ທ່ານ ເຊເລັນສກີ ກໍາລັງປາກົດໃຫ້ເຫັນພາບທີ່ບໍ່ເປັນປົກກະຕິຂອງພວກຜູ້ນໍາຄວນເປັນ ເຊິ່ງວິທີທາງຂອງທ່ານ ບໍ່ໄດ້ຖືກກໍານົດໂດຍໂຊກຊະຕາ ຫຼືບາງສ່ວນຂອງການເມືອງທີ່ດີເລີດ ມັນເກືອບເປັນຄວາມບັງເອີນ,” ທ່ານ ເບລກ ກ່າວ “ບຸກຄະລິກສ່ວນໂຕຂອງທ່ານ ໃນການສະແດງອອກໂດຍສ່ວນໂຕຂອງທ່ານ ບໍ່ຄ່ອຍມີຄວາມກັງວົນ ເຖິງເລື້ອງຄວາມຢ້ານກົວ ທີ່ບໍ່ປົກກະຕິ ຫຼືຄວາມກ້າຫານທາງຮ່າງກາຍທີ່ບໍ່ປົກກະຕິ ແຕ່ ທ່ານເຕັມໃຈຢ່າງຍິ່ງທີ່ຈະເປັນຜູ້ຕໍ່ສູ້ດ້ວຍຕົນເອງ ແລະພ້ອມທີ່ຈະເປັນຜູ້ຕໍ່ສູ້ນັ້ນໃນທຸກໆໂອກາດ ” ທ່ານເຊເລັນສກີ ຍັງບໍ່ໄດ້ສະແດງອອກເຖິງພາບ ທີ່ເປັນຜູ້ນໍາແບບປົກກະຕິທົ່ວໄປ ທ່ານປະຊຸດຊຸດສີດໍາ ແລະເນັກໄທ ແລ້ວມາໃສ່ເສື້ອຍືດ ຫຼືເສື້ອແຂນຍາວ ສີຂຽວໝາກກອກ ທີ່ເຂົ້າກັບສີຂອງທະຫານ ຫຼືພວກກະບົດກອງໂຈນນັ້ນ “ຂ້າພະເຈົ້າຄິດວ່າ ໃນທ້າຍທີ່ສຸດແລ້ວ ມັນເປັນເຄື່ອງໝາຍຂອງຄໍາວ່າ ‘ຂ້ອຍຢູ່ນີ້ ຂ້ອຍຢູ່ກັບພວກເຈົ້າແທ້,’ ແລະມັນກໍ່ມີພະລັງຢ່າງໜ້າເຫຼືອເຊື່ອ,” ທ່ານ ຊາມູເອລ ຮັນເຕີ (Samuel Hunter), ສາດສະດາຈານທາງດ້ານອຸດສາຫະກໍາ ແລະອົງການຈິດຕະວິທະຍາ ແຫ່ງມະຫາວິທະຍາໄລ ເນບຣາສກ້າ ທີ່ເມືອງໂອມາຮາ ກ່າວ “ຂ້າພະເຈົ້າຄິດວ່າ ທ່ານຄົງຕ້ອງການເຮັດໃຫ້ຜູ້ທີ່ໃສ່ຊຸດສີດໍາບໍ່ພໍໃຈໜ້ອຍນຶ່ງ, ໃນການ ກາຍມາເປັນຜູ້ປ່ຽນແປງ, ຄົນຜູ້ນີ້ ກະທໍາໃນສິ່ງທີ່ຄົນອື່ນບໍ່ເຕັມໃຈທີ່ຈະກະທໍາໄດ້ ”